3. ลักษณะการประกอบธุรกิจ

  3.1 ประวัติความเป็นมาและการเปลี่ยนแปลงและพัฒนาการที่สำคัญ

บริษัท อีสเทอร์น สตาร์ เรียล เอสเตท จำกัด (มหาชน) ก่อตั้งขึ้นโดยกลุ่มสตาร์บล็อค
กลุ่มสหยูเนี่ยน และกลุ่มผู้ถือหุ้นอื่นๆ เพื่อลงทุนในธุรกิจพัฒนาที่ดินบริเวณพื้นที่ชายฝั่งทะเลตะวันออก
ในเขตอำเภอบ้านฉาง จังหวัดระยอง นอกจากนี้บริษัทฯ ยังได้จัดตั้งบริษัท อีสเทอร์น สตาร์ รีสอร์ท
จำกัด เพื่อดำเนินธุรกิจสนามกอล์ฟ เป็นหลัก

ปี 2546 บริษัทฯ จัดสรรขายหุ้นสามัญเพิ่มทุนที่ออกใหม่ให้แก่พันธมิตรทางธุรกิจ (Strategic
Partners) ซึ่งได้แก่กลุ่มซันไรส์ และกลุ่ม U.S. Capital โดยกลุ่มซันไรส์ถือหุ้นในบริษัทฯ
ร้อยละ 46.78 และกลุ่ม U.S. Capital ถือหุ้นในบริษัทฯ ประมาณร้อยละ 11.60
จากการเข้าร่วมลงทุนดังกล่าวส่งผลให้ฐานะทางการเงินและสภาพคล่องของบริษัทฯ
ดีขึ้นเป็นอย่างมาก ทำให้บริษัทฯ
มีเงินทุนมากพอที่จะนำไปขยายการลงทุนในการพัฒนาอสังหาริมทรัพย์ในกรุงเทพมหานคร
และโครงการเดิมที่ดำเนินการอยู่ในพื้นที่อำเภอบ้านฉาง จังหวัดระยอง

วันที่ 5 มกราคม 2548 บริษัทฯ ได้ยกเลิกการออกและเสนอขายหุ้นสามัญเพิ่มทุนจำนวน
4,506,400,000 หุ้น ซึ่งเป็นหุ้นที่สำรองไว้เพื่อการใช้สิทธิซื้อหุ้นเพิ่มทุนของกลุ่มซันไรส์ และกลุ่ม
U.S. Capital ในสัดส่วนฝ่ายละเท่า ๆ กันโดยกลุ่ม U.S. Capital
ต้องใช้สิทธิซื้อหุ้นดังกล่าวก่อน กลุ่มซันไรส์จึงจะมีสิทธิซื้อได้และมีกำหนดต้องใช้สิทธิซื้อภายในวันที่ 31
ธันวาคม 2547 ในราคาหุ้นละ 1.25 บาท แต่ปรากฏว่ากลุ่ม U.S Capital
ไม่ได้ใช้สิทธิซื้อหุ้นดังกล่าว
ทำให้กลุ่มซันไรส์ไม่สามารถใช้สิทธิซื้อหุ้นสามัญเพิ่มทุนจำนวนดังกล่าวภายในกำหนด

วันที่ 16 กุมภาพันธ์ 2548 กลุ่มซันไรส์ โดย บริษัท ซันไรส์ อีคิวตี้ จำกัด ได้ซื้อหุ้นเพิ่มอีกจำนวน
331,539,000 หุ้น ซึ่งคิดเป็นร้อยละ 7.5 ของทุนจดทะเบียนที่ออกและเรียกชำระแล้วของบริษัทฯ
ทำให้กลุ่มซันไรส์ ถือหุ้นในบริษัทเพิ่มขึ้นเป็นร้อยละ 54
ของทุนจดทะเบียนที่ออกและเรียกชำระแล้วและต่อมากลุ่มซันไรส์โดยบริษัท ซันไรส์อีควิตี้ จำกัด
ได้ทำคำเสนอซื้อหลักทรัพย์จากผู้ถือหุ้น ทำให้กลุ่มซันไรส์ถือหุ้นเพิ่มขึ้นเป็น 3,060,615,974 หุ้น
หรือคิดเป็นร้อยละ 69.10 ของทุนจดทะเบียนและชำระแล้วของบริษัท

วันที่ 12 มกราคม 2555 บริษัทฯ ได้จดทะเบียนเปลี่ยนแปลงทุนชำระแล้วจาก
4,429,197,749.00 บาท เป็น 5,022,246,185.00 บาท
เนื่องจากผู้ถือใบสำคัญแสดงสิทธิได้ใช้สิทธิแปลงสภาพเป็นหุ้นสามัญครั้งสุดท้าย

3.2 ลักษณะการดำเนินธุรกิจของบริษัทฯ บริษัทย่อย และบริษัทร่วม

บริษัท อีสเทอร์น สตาร์ เรียล เอสเตท จำกัด (มหาชน) และบริษัทย่อย
ประกอบธุรกิจพัฒนาอสังหาริมทรัพย์เพื่อขาย พัฒนาอสังหาริมทรัพย์เพื่อให้เช่าและธุรกิจสนามกอล์ฟ
โดยในระยะเวลาที่ผ่านมาตั้งแต่เริ่มดำเนินธุรกิจจนถึงปี 2546 บริษัทฯ เน้นการทำธุรกิจใน
เขตอำเภอบ้านฉาง จังหวัดระยอง เพื่อรองรับการพัฒนาพื้นที่ชายฝั่งทะเลตะวันออก
เนื่องจากเล็งเห็นว่า เขตอำเภอบ้านฉาง จังหวัดระยอง
เป็นทำเลที่มีศักยภาพเพราะอยู่ห่างจากนิคมอุตสาหกรรมมาบตาพุดไปทางทิศตะวันออกเพียง 10
กิโลเมตร และอยู่ห่างจากสนามบินอู่ตะเภาไปทางทิศตะวันตกเพียง 5 กิโลเมตร และในปี 2547
เป็นต้นมา บริษัทฯ
มีนโยบายที่จะให้ความสำคัญแก่การขยายการพัฒนาโครงการในเขตกรุงเทพมหานครและปริมณฑลแต่ยังคงพัฒนาโครงการในอำเภอบ้านฉาง
จังหวัดระยองต่อไป โดยสามารถแบ่งลักษณะการดำเนินธุรกิจของกลุ่มบริษัทฯ ออกได้เป็น 3
ประเภท ดังนี้

1. การพัฒนาอสังหาริมทรัพย์เพื่อขาย ซึ่งมีทั้งการจัดสรรขายที่ดินเปล่า ขายที่ดินพร้อมบ้าน
และห้องชุดพักอาศัยในโครงการคอนโดมิเนียม สำหรับโครงการในกรุงเทพมหานคร เดิมบริษัทฯ
ได้พัฒนาโครงการภายใต้ชื่อ The Star Estate เช่น The Star Estate @ Rama III The
Star Estate @ Narathiwas และ The Star Estate @ Pattanakarn 69
ต่อมาได้พัฒนาโครงการภายใต้ชื่อโครงการตามจุดเด่น หรือสถานที่ตั้งของโครงการที่พัฒนา เช่น
โครงการ เดอะบรีซ โครงการแวนเทจ โครงการสตาร์วิว และโครงการนารา 9
ส่วนโครงการในอำเภอบ้านฉาง จังหวัดระยอง บริษัทฯได้พัฒนาภายใต้ชื่อ โครงการคันทรีโฮม
โครงการสินทวีการ์เด้นท์ โครงการสินทวีการ์เด้นท์ 2 โครงการสตาร์ทาวน์ซ็นเตอร์
โครงการสตาร์ทาวน์เฮ้าส์ โครงการแฮมเล็ท โครงการแฮมเล็ท 3 โครงการวินเทจโฮมวิลเลจ
โครงการวินเทจโฮมวิลเลจ 2 และโครงการวินเทจโฮมวิลเลจ 3 เป็นต้น

2. การพัฒนาอสังหาริมทรัพย์เพื่อให้เช่า

2.1 เมื่อวันที่ 23 สิงหาคม 2550 บริษัทฯ ได้จดทะเบียนให้เช่าอาคารอีสเทอร์น สตาร์ พลาซ่า
และที่จอดรถแก่ บริษัท เอก- ชัย ดีสทริบิวชั่น ซิสเทม จำกัด เป็นระยะเวลา 25 ปี 5 เดือน
มูลค่าให้เช่ารวม 97.26 ล้านบาท เพื่อเปิดเป็นห้างสรรพสินค้า เทสโก้ โลตัส

2.2 บ้านเดี่ยวและอาคารอพาร์ทเม้นท์ที่พักอาศัยให้เช่า ดำเนินการโดย บริษัท ซีสตาร์
พร็อพเพอร์ตี้ส์

จำกัด ซึ่งเป็นบริษัทย่อย บ้านเดี่ยวและอาคารที่พักดังกล่าวตั้งอยู่ติดกับสนามกอล์ฟ อีสเทอร์น

สตาร์ คันทรี่ คลับ แอนด์ รีสอร์ท

3. ธุรกิจสนามกอล์ฟ ภายใต้ชื่อ “อีสเทอร์น สตาร์ คันทรี่ คลับ แอนด์ รีสอร์ท”
ดำเนินธุรกิจโดยบริษัท อีสเทอร์น สตาร์ รีสอร์ท จำกัด ซึ่งเป็นบริษัทย่อย สนามกอล์ฟ
อีสเทอร์นสตาร์ฯ เป็นสนามกอล์ฟระดับมาตรฐานสากลขนาด 18 หลุม ออกแบบโดย Robert
Trent Jones, Jr.
พร้อมด้วยอาคารสโมสรและห้องอาหารรวมทั้งสถานที่ออกกำลังกายและกิจกรรมอื่น ๆ เช่น
สนามเทนนิส สระว่ายน้ำ ห้องออกกำลังกาย (ฟิตเนส เซ็นเตอร์) ทะเลเทียม
และห้องประชุมสัมมนาที่มีสิ่งอำนวยความสะดวกต่าง ๆ

โครงสร้างของกลุ่ม บริษัท อีสเทอร์น สตาร์ เรียล เอสเตท จำกัด (มหาชน) ณ วันที่ 31
ธันวาคม 2555

81.30% 99.13% 60.00%

หมายเหตุ * 1 บจ. อีสเทอร์น สตาร์ ไลซัน นิวเวิลด์ ยังไม่ได้ดำเนินธุรกิจเชิงพาณิชย์

ส่วนที่ 1 หน้า 8

3.3 โครงสร้างรายได้ ของบริษัท และบริษัทย่อย (2553-2555)

+--------------+---------+-----+------+----+-----+------+-----+----+
| สายผลิตภัณฑ์    | ดำเน    | ร้อ  | ปี    |    | ปี   |      | ปี   |    |
|              | ินการโดย | ยละ | 2555 |    | 2   |      | 2   |    |
|              |         | ของ |      |    | 554 |      | 553 |    |
+--------------+---------+-----+------+----+-----+------+-----+----+
|              |         | ก   | ร    | ร  | รา  | ร    | รา  | ร  |
|              |         | ารถ | ายได้ | ้อย | ยได้ | ้อยละ | ยได้ | ้อย |
|              |         | ือหุ้น |      | ละ |     |      |     | ละ |
|              |         |     | (ล้าน |    | (ล  |      | (ล  |    |
|              |         |     | บาท) |    | ้านบ |      | ้านบ |    |
|              |         |     |      |    | าท) |      | าท) |    |
+--------------+---------+-----+------+----+-----+------+-----+----+
| ร            | ESTAR   |     | 32   | 7  | 356 | 7    | 554 | 8  |
| ายได้จากการขา |         |     | 7.93 | 5. | .24 | 6.52 | .01 | 3. |
| ยอสังหาริมทรัพย์ |         |     |      | 80 |     |      |     | 79 |
+--------------+---------+-----+------+----+-----+------+-----+----+
| ธุรกิจสนามกอล์ฟ | ESR     | 81  | 4    | 1  | 42  | 9.09 | 45  | 6. |
|              |         | .30 | 5.74 | 0. | .31 |      | .54 | 89 |
|              |         |     |      | 57 |     |      |     |    |
+--------------+---------+-----+------+----+-----+------+-----+----+
| ธุรกิจให้เช่า    | SEASTAR | 99  | 3    | 6. | 32  | 6.96 | 35  | 5. |
|              |         | .13 | 0.04 | 94 | .40 |      | .43 | 36 |
+--------------+---------+-----+------+----+-----+------+-----+----+
| รายได้อื่น ๆ    | ESTAR   |     | 2    | 6. | 34  | 7.43 | 26  | 2  |
|              | ESR     |     | 8.93 | 69 | .61 |      | .17 | 6. |
|              | SEASTAR |     |      |    |     |      |     | 17 |
+--------------+---------+-----+------+----+-----+------+-----+----+
| รวม          |         |     | 43   | 10 | 465 | 10   | 661 | 10 |
|              |         |     | 2.64 | 0. | .56 | 0.00 | .15 | 0. |
|              |         |     |      | 00 |     |      |     | 00 |
+--------------+---------+-----+------+----+-----+------+-----+----+

หมายเหตุ :

ESTAR = บริษัท อีสเทอร์น สตาร์ เรียล เอสเตท จำกัด (มหาชน)

ESR = บริษัท อีสเทอร์น สตาร์ รีสอร์ท จำกัด

SEASTA R = บริษัท ซีสตาร์ พร็อพเพอร์ตี้ส์ จำกัด

  ส่วนที่ 1 หน้า 9